section_heading: Biografija
paragraph_text: Znanstvenim se radom počeo baviti na Prirodoslovno-matematičkom fakultetu u Zagrebu gdje je surađivao s Božom Težakom, stručnjakom za koloidnu kemiju. 1956. godine napušta Hrvatsku i odlazi na Sveučilište Cambridge gdje provodi godinu dana kao znanstveni suradnik. Zatim odlazi u SAD na Sveučilište Clarkson na čijem Kemijskom odsjeku ostaje raditi sve do svoje smrti. Već 1962. je postao redovitim profesorom. Dvadesetak godina poslije je postao pročelnikom Kemijskog odjela tog sveučilišta, a tu je dužnost obnašao sve do 1987. godine.